Document ID: /roh_data/filtered/swiss_laws_in_ROHinterleaved.jsonl.gz/30114

This text was translated from IT into Rumantsch Grischun.

Hanno diritto alle prestazioni complementari le persone la cui sostanza netta è inferiore agli importi seguenti:a. 100 000 franchi per le persone sole;b. 200 000 franchi per le coppie sposate;c. 50 000 franchi per gli orfani che hanno diritto a una rendita e per i figli che danno diritto a una rendita per figli dell’AVS o dell’AI. Gli immobili che servono quale abitazione al beneficiario di prestazioni complementari o a una persona compresa nel calcolo di queste prestazioni e di cui una di queste persone è proprietaria non sono componenti della sostanza netta di cui al capoverso 1. La sostanza cui si è rinunciato secondo l’articolo 11a capoversi 2–4 fa parte della sostanza netta di cui al capoverso 1. Se adegua le prestazioni di cui all’articolo 19, il Consiglio federale può adeguare in modo appropriato gli importi di cui al capoverso 1. Introdotto dal n. I della LF del 22 mar. 2019 (Riforma della PC), in vigore dal  1° gen. 2021 (RU 2020 585; FF 2016 6705).

Il dretg da prestaziuns supplementaras han persunas che disponan d’ina facultad netta pli bassa che la limita da la facultad; quella importa:a. 100 000 francs per persunas che vivan sulettas; b. 200 000 francs per conjugals; c. 50 000 francs per orfens che han il dretg d’ina renta, e per uffants che han il dretg d’ina renta per uffants da la AVS u da la AI. Las immobiglias che vegnan abitadas da la persuna che retira prestaziuns u d’ina persuna ch’è inclusa en la calculaziun da las prestaziuns supplementaras e ch’èn en proprietad d’ina da questas persunas, n’èn betg cumponentas da la facultad netta tenor l’alinea 1. La facultad, da la quala igl è vegnì desistì tenor l’artitgel 11a alineas 2–4, fa medemamain part da la facultad netta tenor l’alinea 1. Il Cussegl federal po adattar questas valurs en moda adequata, sch’el adattescha las prestaziuns tenor l’artitgel 19. Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465).